जुमेरा बे द्वीप में अल्ट्रा रिच लोग खरीद रहे प्रॉपर्टी, ये एक आर्टिफिशियल आइलैंड
World's most expensive plot sold in Dubai's Jumeirah Bay island, seller made a profit of ₹197 crore, दुबई के जुमेरा बे द्वीप में बिका दुनिया का सबसे महंगा प्लॉट, सेलर को ₹197 करोड़ का हुआ फायदा
दुबई के जुमेरा बे द्वीप में 24,500 स्क्वायर फीट का प्लॉट रिकॉर्ड 125 मिलियन दिरहम यानी करीब 278 करोड़ रुपए में बिका है। ब्लूमबर्ग के अनुसार, जिस व्यक्ति ने इस प्लॉट को खरीदा है वो दुबई का मूल निवासी नहीं है। वो इस प्रॉपर्टी में फैमिली वेकेशन के लिए घर बनाना चाहता है।
पहली बार खाली प्लॉट रिकॉड ब्रेकिंग प्राइज में बिका
ब्रोकरेज फर्म नाइट फ्रैंक के हेड एंड्रयू कमिंग ने कहा कि 'अभी तक महंगी प्रॉपर्टी बिकने को लेकर जो न्यूज आती थी उसमें शानदार विला या लक्जरी पेंटहाउस होते थे। ऐसा पहली बार है जब एक खाली प्लॉट रिकॉड ब्रेकिंग प्राइज में बिका है।'
81.43 करोड़ रुपए फायदे के साथ बेची जमीन
दुबई लैंड रिकार्ड से पता चलता है कि इस जमीन को बेचने वाले व्यक्ति ने 2 साल पहले ही 36.5 मिलियन दिरहम (करीब 81.43 करोड़ रुपए) में इसे खरीदा था। अब उसने 88.5 मिलियन दिरहम यानी करीब 197 करोड़ रुपए के फायदे के साथ इसे बेचा है। इस जमीन को बेचने वाले यूके बेस्ड फैशन रिटेलर प्रिटीलिटल थिंग के 35 साल के फाउंडर हैं।
दुनियाभर के अमीर लोग दुबई में खरीद रहे प्रॉपर्टी
दुबई में टैक्स और क्राइम कम है, जिसके कारण दुनियाभर के अमीर लोग वहां अचल संपत्ति खरीद रहे हैं। इसके कारण वहां की प्रॉपर्टी के दाम तेजी से बढ़े हैं। साथ ही, तेल की बढ़ती कीमतें भी दुबई में प्रॉपर्टी की कीमतों में बढ़ोतरी होने का कारण हैं। ब्लूमबर्ग की रिपोर्ट के अनुसार, प्रॉपर्टी खरीदने वालों में रूस के नागरिक भी शामिल है।
इनके अलावा गोल्डन वीजा भी दुनिया भर के सबसे अमीर लोगों को निवेश करने के लिए अट्रैक्ट कर रहा है। गोल्डन वीजा इन्वेस्टर्स, बिजनेसमैन, रिसर्चर्स, मेडिकल प्रोफेशनल्स और साइंस एंड नॉलेज फील्ड से जुड़े लोगों को लंबे समय तक रहने की इजाजत देता है।
प्रॉपर्टी बेचने वालों को मिल रही मुंह मांगी कीमत
नाइट फ्रैंक के लिंडसे रेडस्टोन ने कहा कि इस समय प्रॉपर्टी बेचने वाले स्ट्रॉग पोजिशन में हैं। इसका कारण लोगों के पास प्रॉपर्टी चुनने के सीमित ऑप्शन है, खास तो पर समुद्र तट के किनारे। इस कारण से प्रॉपर्टी बेचने वालों को मुंह मांगी कीमत मिल रही है। रियल एस्टेट ब्रोकरों का अनुमान है कि आगे भी इस तरह के रिकार्ड टूटते रहेंगे।
आर्टिफिशियल आइलैंड है जुमेराह
जुमेराह बे 6 मिलियन स्क्वायर फीट में फैला हुआ है। इसे कोस्ट ऑफ जुमेराह पर आर्टिफिशियली क्रिएट किया गया है। जुमेराह में तीन अलग-अलग एरिया शामिल हैं। जुमेराह 1, जुमेराह 2 और जुमेराह 3। यह स्थान टूरिस्ट और स्थानीय लोगों के बीच पॉपुलर है। 2022 की शुरुआत में, दुबई दुनिया के सबसे बड़े हाउसिंग मार्केट में तीसरे स्थान पर था।
